Official Journal L 235 , 09/09/1994 P. 0006 - 0035

Finnish special edition: Chapter 2 Volume 13 P. 0009

Swedish special edition: Chapter 2 Volume 13 P. 0009



Ir-Regolament tal-Kummissjoni (KE) Nru 2193/94 tat-8 ta’ Settembru 1994 li jemenda r-Regolament (KEE) Nru 2454/93 li jipprovdi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi Kodiċi Doganali tal-Komunità IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jwaqqaf il-Komunità Ewropea, Wara li kkunsidrat ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità [1], u b’mod partikolari l-Artikolu 249 tiegħu, Billi, sabiex tiġi assigurata ugwaljanza ta’ trattament għall-persuni interessati, hu mixtieq li jkun iċċarat li skond ir-Regolament tal-Kummissjoni (KEE) Nru 2454/93 [2], kif l-aħħar emendat permezz tar-Regolament (KE) Nru 1500/94 [3], merkanzija tista’ f’ċerti każijiet tiġi rilaxxata għal ċirkolazzjoni libera, wara ħażna temporanja, bl-użu tal-proċedura lokali ta’ sdoganament; billi għandha ssir distinzjoni ċara bejn id-diversi sitwazzjonijiet possibbli; billi l-obbligazzjonijiet li joħorġu mill-proċedura lokali ta’ sdoganament għandha tkun imqabbla ma’ dawk is-sitwazzjonijiet; Billi r-Regolament (KEE) Nru 2454/93 fih dispożizzjonijiet dwar it-timbru u d-destinazzjoni tad-diversi folji tan-nota ta’ kunsinna CIM għal merkanzija impurtata minn pajjiżi mhux membri permezz tal-ferrovija; Billi hu mixtieq li jiġu emendati dawn id-dispożizzjonijiet biex ikopru l-każ fejn dik il-merkanzija titpoġġa taħt proċedura doganali fil-kors tal-vjaġġ tagħhom u mibgħuta lill-Istat Membru ta’ destinazzjoni bis-saħħa tan-nota tal-kunsinna oriġinali CIM; Billi hu mixtieq li jiġu speċifikati l-mezzi ta’ identifikazzjoni pprovduti taħt il-proċedura ta’ proċessar ’il ġewwa u li jiġi pprovdut espressament għall-verifika ta’ dokumentazzjoni bħala mezz biex jiġi verifikat li l-merkanzija ta’ kumpens tkun inkisbet mill-merkanzija ta’ l-importazzjoni; Billi regoli ta’ proċessar ’il ġewwa ġew imfassla b’tali mod li jiddeċentralizzaw, safejn possibbli, l-aspetti differenti dwar l-arranġamenti; billi dawn jipprovdu fost l-oħrajn li tista’ tinħareġ awtorizzazzjoni biss meta l-interessi essenzjali tal-proċeduri tal-Komunità ma jkunux affettwati ħażin; billi r-regoli jipprovdu wkoll numru ta’ sitwazzjonijiet speċifiċi fejn il-kondizzjonijiet ekonomiċi huma kkunsidrati li jkunu sodisfatti; billi, f’ċerti ċirkostanzi, minkejja li l-kondizzjonijiet ekonomiċi jistgħu jkunu kkunsidrati mill-awtoritajiet doganali li magħhom tkun saret l-applikazzjoni li tkun ssodisfata formalment, l-użu tal-proċedura tista’ minkejja dan fil-prattika taffettwa ħażin il-pożizzjoni kompettitiva tal-proċedura tal-Komunità; Billi għandhom jiġu adottati dispożizzjonijiet biex jassiguraw konformità mal-kondizzjonijiet ekonomiċi fil-każijiet meta l-applikazzjoni tkun sottomessa għall-ħidmiet ta’ proċessar ’il ġewwa, b’tali mod li bilanċ ekwu jista’ jintlaħaq bejn l-interessi tal-produtturi tal-Komunità u dawk tal-proċessuri interessati; billi proċedura ta’ konsultazzjoni tassattiva għandha tkun stabbilita għal dan il-għan; Billi, sabiex jiġi ffaċilitat aċċess għall-proċedura, hu mixtieq li l-limiti tal-valuri jiżdiedu li taħthom il-kondizzjonijiet ekonomiċi jistgħu jkunu kkunsidrati li jkunu ssodisfati; billi hu wkoll mixtieq li jkun emendat l-Anness 75 tar-Regolament (KEE) Nru 2454/93 billi jiġi kkunsidrat il-grad ta’ sensittività tas-setturi ekonomiċi; Billi, għal raġunijiet ekonomiċi, hu mixtieq li jiġu mdaħħla dispożizzjonijiet speċifiċi dwar il-ħidmiet ta’ proċessar ’il ġewwa fis-settur tal-prodotti ta’ l-għaġin; Billi, fl-interessi ta’ verifika u sabiex jittieħed vantaġġ sħiħ mis-Suq Waħdieni għal ħidmiet ta’ proċessar ’il ġewwa bl-użu ta’ awtorizzazzjoni waħda kif ipprovdut fl-Artikolu 556(2) tar-Regolament (KEE) Nru 2454/93, għandha ssir dispożizzjoni għall-dokument li jintuża għall-ħidmiet li fihom l-merkanzija ta’ l-importazzjoni hija impurtata qabel l-esportazzjoni ta’ prodotti ta’ kumpens miksuba mill-merkanzija ekwivalenti; Billi għandu jkun magħmul ċar, iżda, li l-użu ta’ dik il-folja ta’ l-informazzjoni għandu jkun tassattiv biss meta l-ebda arranġamenti ta’ verifika oħra mhux sodisfaċenti ma jkunu maqbula b’mod konġunt mill-awtoritajiet interessati qabel il-ħruġ ta’ l-awtorizzazzjoni; Billi hu mixtieq li jiġu speċifikati l-intervalli li fihom ikunu riveduti l-kondizzjonijiet ekonomiċi; Billi r-regoli li preżentament huma fis-seħħ jipprovdu li l-merkanzija ta’ l-importazzjoni u prodotti ta’ kumpens li huma suġġetti għall-proċeduri ta’ proċessar ’il ġewwa jikkwalifikaw għall-għajnuna skond l-arranġamenti ta’ l-użu aħħari; Billi n-natura tal-merkanzija jew prodotti fis-settur ta’ l-avjazzjoni ċivili taħt il-proċedura ta’ l-ipproċessar ’il ġewwa, in-numru ta’ kunsinni involuti, is-semplifikazzjonijiet sostanzjali taħt proċeduri ta’ l-importazzjoni oħra u raġunijiet ekonomiċi li jirriżultaw minn kompetizzjoni internazzjonali f’dan is-settur jagħmluha ta’ ħtieġa li jkunu mnaqqsa l-ispejjeż amministrattivi magħmula mill-kummerċjanti tal-Komunità li jużaw il-proċedura ta’ proċessar ’il ġewwa, filwaqt li jassiguraw li semplifikazzjoni ma tagħtix lok għall-abbużi jew irregolaritajiet; Billi, għal raġunijiet prattiċi, rilaxx tal-proċedura ta’ proċessar ’il ġewwa għandu għalhekk ikun semplifikat, suġġett għal ċerti kondizzjonijiet; Billi, f’dan ir-rigward, tista’ ssir dispożizzjoni għall-proċedura ta’ proċessar ’il ġewwa li tkun kkunsidrata rilaxxata ladarba l-merkanzija jew prodotti ikkoncernati jkunu ġew użati għall-ewwel darba, bil-kondizzjoni li r-reġistri miżmuma mid-detentur għal finijiet kummerċjali jippermettu verifika li wieħed joqgħod fuqha ta’ l-applikazzjoni u t-tħaddim korrett tal-proċedura; Billi għandu jittieħed kont tal-fatt li kummerċjanti f’dan is-settur ġeneralment iżommu reġistri kummerċjali li jippermettu l-merkanzija mpoġġija fil-proċedura li jkunu mqabbla mal-prodotti li jkunu rrilaxxawha; Billi hu meħtieġ li merkanzija tal-Komunità esportata direttament mit-territorju doganali permezz ta’ żona ħielsa jkunu ppreżentati sistematikament u ddikjarati għall-esportazzjoni, sabiex ma titħallix li ssir evażjoni ta’ miżuri ta’ verifika ta’ l-esportazzjoni fuq merkanzija sensittiva; Billi d-dispożizzjonijiet li jirregolaw l-esportazzjoni tal-merkanzija tal-Komunità għandhom japplikaw għall-merkanzija esportata permezz ta’ żona ħielsa; Billi dikjarazzjoni sistematika u preżentazzjoni mhumiex meħtieġa għall-merkanzija mhux tal-Komunità li ma tkunx imħotta jew li tkun ittrasportata f’żona ħielsa; Billi l-posponiment ta’ l-użu tassattiv tal-kaxxa 26 tad-Dokument Amministrattiv Singlu (SAD) sa l-1 ta’ Jannar 1996 jista’ jippermetti lill-Istati Membri li jintroduċu dik il-miżura b’mod aktar sodisfaċenti, b’mod partikolari billi tiġi kkunsidrata l-ħtieġa li jiġu adottati sistema ta’ proċessar ta’ data doganali; Billi l-użu tal-kaxxa 26 għandu jibqa’ fakoltattiv għall-finijiet ta’ transitu, għal dħul fil-proċedura doganali ta’ depożitu għal ri-esportazzjoni ta’ merkanzija minn maħżen doganali; Billi hu mixtieq, għal raġunijiet prattiċi, li jinbidlu l-mudelli ta’ l-applikazzjoni għall-awtorizzazzjoni u għall-użu tal-proċedura ta’ proċessar ’il ġewwa; Billi ċerti rati standard ta’ rendiment għandhom ikunu adottati bħala riżultat ta’ titjib tekniku sabiex jiġu alinneati mal-koeffiċjenti użati biex jiġu kalkulati rifużjonijiet ta’ l-esportazzjoni meta merkanzija simili tal-Komunità tiġi pproċessata; Billi r-Regolament (KEE) Nru 2454/93 jistabbilixxi l-lista tal-merkanzija li tista’ tkun impoġġija taħt proċedura għall-ipproċessar taħt kontroll doganali; billi għal raġunijiet ekonomiċi jidher xieraq li jiżdied il-punt 14 mal-lista li tinsab fl-Anness 87; Billi l-miżuri mogħtija f’dan ir-Regolament huma konformi ma’ l-opinjoni tal-Kumitat dwar il-Kodiċi Doganali, ADOTTAT DAN IR-REGOLAMENT: L-Artikolu 1 Ir-Regolament (KEE) Nru 2454/93 hu emendat kif ġej: 1. L-Artikolu 266 hu emendat kif ġej: - Il-Paragrafu 1 hu mibdul b’dan li ġej: "1. Sabiex jiġi ffaċilitat lill-awtoritajiet doganali li jkunu ssodisfati dwar il-kondotta xierqa tal-ħidmiet dak li jkollu l-awtorizzazzjoni msemmija fl-Artikolu 263 għandu: (a) fil-każijiet imsemmija fl-ewwel u t-tielet paragrafi ta’ l-Artikolu 263: (i) meta l-merkanzija tiġi rrilaxxata għal ċirkolazzjoni ħielsa mal-wasla tagħhom fil-post magħżul għal dak il-għan: - jinnotifika kif xieraq lill-awtoritajiet doganali b’dik il-wasla fil-forma u bil-mod speċifikat minnhom, għall-għan li jikseb ir-rilaxx tal-merkanzija, u - idaħħal il-merkanzija fir-reġistri tiegħu; (ii) meta rilaxx għal ċirkolazzjoni ħielsa jkun preċedut minn ħażna temporanja tal-merkanzija skond it-tifsira ta’ l-Artikolu 50 tal-Kodiċi fl-istess post, qabel it-tmiem tal-limitu tal-ħin stabbilit skond l-Artikolu 49 tal-Kodiċi: - jinnotifika kif xieraq lill-awtoritajiet doganali, fil-forma u l-mod speċifikat minnhom, bix-xewqa tiegħu li l-merkanzija tiġi rrilaxxata għal ċirkolazzjoni ħielsa, għall-fini li jikseb rilaxx tal-merkanzija, u - idaħħal il-merkanzija fir-reġistri tiegħu; (b) fil-każijiet imsemmija fit-tieni paragrafu ta’ l-Artikolu 263: - jinnotifika kif xieraq lill-awtoritajiet doganali, fil-forma u l-mod speċifikat minnhom, bix-xewqa tiegħu li l-merkanzija jkunu rrilaxxati għal ċirkolazzjoni ħielsa, għall-għan li jikseb rilaxx tal-merkanzija, u - idaħħal il-merkanzija fir-reġistri tiegħu. In-notifika msemmija fl-ewwel paragrafu m’għandhiex tkun meħtieġa meta l-merkanzija li għandha tkun irrilaxxata għal ċirkolazzjoni ħielsa tkun diġà tpoġġiet taħt proċedura ta’ depożitu doganali f’maħżen tat-tip D; (ċ) fil-każijiet imsemmija fir-raba’ paragrafu ta’ l-Artikolu 263, mal-wasla tal-merkanzija fil-post magħżul għal dak il-għan: - idaħħal il-merkanzija fir-reġistri tiegħu; (d) jagħmel disponibbli lill-awtoritajiet doganali, mill-ħin tad-dħul fir-reġistri msemmija fil-punti (a), (b) u (ċ), id-dokumenti kollha, li l-produzzjoni tagħhom tkun meħtieġa għall-applikazzjoni tad-dispożizzjonijiet li jirregolaw rilaxx għal ċirkolazzjoni ħielsa." - Il-Paragrafu 2(a) hu sostitwit b’dan li ġej: "(a) jippermetti n-notifika msemmija fil-punti (a) u (b) tal-paragrafu 1 li tkun magħmula meta l-wasla tal-merkanzija ssir imminenti;", - Għandu jiżdied il-paragrafu 3 li ġej: "3. Id-dħul fir-reġistri msemmija fil-punti (a), (b) u (ċ) tal-paragrafu 1 jista’ jiġi ssostitwit minn xi formalità oħra li toffri garanziji simili stipulati mill-awtoritajiet doganali. Id-dħul għandu jindika d-data li fiha tkun saret u d-dettalji meħtieġa biex tiġi identifikata l-merkanzija." 2. Fl-Artikolu 423, il-paragrafu 2 hu sostitwit b’dan li ġej: "2. L-uffiċċju doganali għall-istazzjoni tad-destinazzjoni għandu jaġixxi bħala l-uffiċċju ta’ destinazzjoni. Il-formalitajiet imsemmija fl-Artikolu 421 għandhom isiru fl-uffiċċju ta’ destinazzjoni. 3. Meta l-merkanzija tkun rrilaxxata għal ċirkolazzjoni ħielsa jew impoġġija taħt proċedura doganali oħra fi stazzjon immedjat, l-uffiċċju doganali għal dan l-istazzjoni għandu jservi bħala l-uffiċċju ta’ destinazzjoni. Dan l-uffiċċju doganali għandu jittimbra l-folji 2 u 3 u l-kopja supplimentari tal-folja 3 li tintbagħat mill-kumpannija tal-ferrovija u jimmarkahom b’wieħed mill-indikazzjonijiet li ġejjin: - Cleared - Dédouané - Verzollt - Sdoganato - Vrijgemaakt - Toldbehandlet - Εκτελωνισμένο - Despachado de aduana - Desalfandegado Dan l-uffiċċju għandu jirritorna l-folji 2 u 3, mingħajr dewmien, lill-kumpannija tal-ferrovija wara li jkun stampahom u żamm il-kopja supplimentari tal-folja 3. 4. Il-proċedura msemmija fil-paragrafu 3 ma tapplikax għall-merkanzija suġġetta għas-sisa kif imfisser fl-Artikolu 3(1) u l-Artikolu 5(1) tad-Direttiva tal-Kunsill 92/12/KEE [4]. 5. Fil-każ imsemmi fil-paragrafu 3 l-awtoritajiet doganali kompetenti għall-uffiċċju ta’ destinazzjoni jistgħu jitolbu verifika a posteriori tar-rimarki magħmula mill-awtoritajiet doganali kompetenti għall-istazzjoni immedjat fuq il-folji 2 u 3." 3. Il-paragrafu 4 li ġej hu miżjud ma’ l-Artikolu 551: "4. Għall-finijiet ta’ l-Artikolu 117(b) tal-Kodiċi, l-awtoritajiet doganali għandhom jistipulaw il-mezzi biex tiġi identifikata l-merkanzija ta’ l-importazzjoni fil-merkanzija ta’ kumpens jew għandhom jieħdu l-miżuri meħtieġa biex jivverifikaw li l-kondizzjonijiet stabbiliti għall-kondotta xierqa taħt is-sistema ta’ kumpens ekwivalenti jkunu ssodisfati. L-awtoritajiet doganali għandhom jużaw b’mod partikolari dawn il-mezzi li ġejjin, kif xieraq: (a) indikazzjoni jew deskrizzjoni ta’ marki speċjali jew numri tal-fabbrikanti; (b) it-twaħħil ta’ ċomb, siġilli, marki tal-klips jew marki oħra distintivi; (ċ) it-teħid ta’ kampjuni, stampi jew deskrizzjonijiet tekniċi; (d) it-twettieq ta’ l-analiżijiet; (e) l-eżami ta’ reġistri ta’ l-istokk jew dokumenti ta’ l-appoġġ oħrajn li jirreferu għat-transazzjoni li tkun qed tiġi kkunsidrata li juru b’mod ċar li l-merkanzija ta’ kumpens tkun iffabbrikata mill-merkanzija impurtata." 4. L-Artikolu 552(1) hu emendat kif ġej: - Il-fażi introduttiva hi ssostitwita b’dan li ġej: "Mingħajr preġudizzju għall-Artikolu 553(4), il-kondizzjonijiet ekonomiċi stabbiliti fl-Artikolu 117(ċ) tal-Kodiċi għandu jkun kkunsidrat sodisfatt inter alia meta:" - Punt (a)(v) hu ssostitwit b’dan li ġej: "(v) ħidmiet li fihom il-valur ta’ kull tip ta’ merkanzija, permezz ta’ kodiċi NM bi tmien ċifri, impurtata taħt l-awtorizazzjoni ma jeċċedux EKU 300000 kull applikant u kull sena kalendarja, irrispettivament min-numru ta’ l-operaturi li jagħmlu l-ħidmiet ta’ proċessar. Iżda, l-limitu tal-valur għall-merkanzija u prodotti elenkati fl-Anness 75 għandu jkun ta’ EKU 150000. Il-valur imsemmi għandu jkun il-valur doganali tal-merkanzija stmata fuq il-bażi tad-dettalji magħrufa u d-dokumenti ppreżentati fil-ħin meta ssir l-applikazzjoni. Is-sotto-punt jista’ ma jintużax għar-rigward ta merkanzija partikolari impurtata skond il-proċedura tal-Kumitat (kodiċi 6400);" - Għandu jiżdied is-sotto-punt(vi) li ġej mal-punt (a): "(vi) proċessar tal-qamħ durum kopert bil-kodiċi NM 10011090 għall-prodott ta’ l-għaġin kopert bil-kodiċi NM 19021100 u 190219 (kodiċi 6203)". 5. Il-paragrafu 4 li ġej hu miżjud ma’ l-Artikolu 553: "4. Meta l-fatti jwasslu lill-awtoritajiet doganali jew lill-Kummissjoni li jikkonsidraw li, anke f’waħda mis-sitwazzjonijiet imsemmija fl-Artikolu 552(1), l-użu tal-proċedura tista’ taffettwa b’mod ħażin l-interessi essenzjali tal-produtturi tal-Komunità, għandha tapplika l-proċedura li ġejja. L-awtoritajiet doganali għandhom jibagħtu l-applikazzjoni u dokumenti ta’ l-appoġġ lill-Kummissjoni mingħajr dewmien. Meta l-Kummissjoni tirċievi l-fajl tal-konsultazzjoni din għandha tibgħat konferma minnufih lill-Istat Membru interessat u għandha tinforma lill-Istati Membri l-oħra. Meta awtorizzazzjoni ġdida tinħareġ jew awtorizzazzjoni eżistenti tkun imġedda għar-rigward tal-merkanzija tax-xorta involuta fil-konsultazzjoni, l-awtoritajiet doganali għandhom jinfurmaw lill-applikant li proċedura ta’ konsultazzjoni tkun inbdiet u jinnotifikawh bil-konsegwenzi li jista’ jkun hemm. Meta l-Kummissjoni, wara li teżamina każ sottomess lilha għall-istima tagħha, tikkunsidra li użu tal-proċedura jista’ jaffettwa ħażin l-interessi essenzjali tal-produtturi tal-Komunità, din għandha tissottometti abbozz ta’ Deċiżjoni lill-Kumitat mingħajr dewmien. Il-Kumitat għandu jadotta d-Deċiżjoni skond l-opinjoni b’konformità mal-proċedura msemmija fl-Artikolu 249 tal-Kodiċi. L-imsemmija Deċiżjoni għandha tkun innotifikata lill-istati Membri, li għandhom jikkunsidrawha meta joħorġu awtorizzazzjonijiet ġodda. Jekk id-deċiżjoni tal-Kummissjoni x’aktarx taffettwa l-awtorizazzjonijiet maħruġa qabel u li dwarhom il-kondizzjonijiet ekonomiċi huma kkunsidrati mhux sodisfatti, jew li mhux ser ikunu aktar issodisfati, l-Artikoli 8, 9 u 10 tal-Kodiċi għandhom japplikaw." 6. Fl-Artikolu 556, huma miżjuda l-paragrafi 4 u 8 li ġejjin: "4. Minbarra fejn arranġamenti ta’ verifika sodisfaċenti oħrajn ikunu ġew maqbula b’mod konġunt bejn l-awtoritajiet doganali permezz tal-proċedura ta’ konsultazzjoni li għandha ssir qabel l-awtorizazzjoni waħdanija msemmija fil-paragrafu 2, folja ta’ l-informazzjoni INF 9, li tikkonsisti f’formula li tikkorispondi mal-kampjun u l-indikazzjonijiet stabbiliti fl-Anness 75 A, għandha tintuża meta l-merkanzija ta’ l-importazzjoni hija impurtata qabel l-esportazzjoni tal-merkanzija ta’ kumpens miksuba mill-merkanzija ekwivalenti. 5. Il-Folja ta’ informazzjoni INF 9 għandu jkollha oriġinal u tliet kopji li għandhom ikunu ppreżentati flimkien fl-uffiċċju doganali fejn isiru l-formalitajiet tad-dħul. Il-Folja ta’ informazzjoni INF 9 għandha ssir dwar il-kwantità ta’ merkanzija ta’ kumpens li jikkorrispondu mal-kwantità tal-merkanzija impurtata li jitpoġġew f’dik il-proċedura. Meta jkun ippjanat li tiġi esportata l-merkanzija f’kunsinni suċċessivi, għandhom isiru aktar minn folja waħda INF 9. 6. L-Artikolu 601(3) għandu japplika mutatis mutandis. 7. Meta d-dikjarazzjoni li permezz tagħha l-merkanzija ta’ l-importazzjoni tiddaħħal fil-proċedura hi ppreżentata fl-uffiċċju tad-dħul għall-proċedura għandha tiġi ppreżentata folja INF 9. Meta l-uffiċċju tad-dħul għall-proċedura jaċċetta d-dikjarazzjoni li ddaħħlet il-merkanzija, dan għandu jimla l-kaxxa 9 tal-folja INF 9, jibgħat il-kopja 1 lill-uffiċċju doganali li jissorvelja u jirritorna l-oriġinal u l-kopji l-oħra lid-dikjarant. 8. Id-dikjarazzjoni ta’ l-esportazzjoni dwar il-merkanzija ta’ kumpens miksuba mill-merkanzija ekwivalenti għandha tkun akkumpanjata bil-kopji oriġinali 2 u 3 tal-folja INF 9. Meta l-uffiċċju doganali tar-rilaxx jaċċetta d-dikjarazzjoni ta’ l-esportazzjoni dan għandu jindika l-kwantità tal-merkanzija ta’ kumpens esportata u d-data ta’ l-aċċettazzjoni. Dan għandu jibgħat mingħajr dewmien il-kopja 3 lill-uffiċċju doganali sorveljanti, jirritorna l-oriġinal lid-dikjarant u jżomm il-kopja 2." 7. L-Artikolu 558(1) hu ssostitwit b’dan li ġej: "1. Il-perjodu ta’ validità ta’ l-awtorizzazzjoni għandu jkun stabbilit mill-awtoritajiet doganali, meta jiġu kkunsidrati l-kondizzjonijiet ekonomiċi u l-ħtiġijiet speċifiċi ta’ l-applikant. Meta l-perjodu ta’ validità jeċċedi sentejn, il-kondizzjonijiet li fuq il-bażi tagħhom tkun inħarġet l-awtorizzazzjoni għandhom ikunu riveduti perijodikament fl-intervalli speċifikati fl-awtorizzazzjoni. L-imsemmija intervalli m’għandhomx jeċċedu 24 xahar." 8. Dan li ġej hu miżjud ma’ l-Artikolu 577(2)(d): "L-uffiċċju doganali sorveljanti għandu jippermetti l-proċedura ta’ proċessar ’il ġewwa li titwettaq ladarba l-merkanzija jew prodotti fl-avjazzjoni ċivili jkunu ġew użati għall-ewwel darba bil-mod preskritt, bil-kondizzjoni li r-reġistri tad-detentur tal-proċessar ’il ġewwa huma tali li jirrenduha possibbli li jkun ivverifikat b’mod affidabbli li l-proċedura qed tkun applikata u mħaddma b’mod korrett." 9. L-Artikolu 580(1) hu ssostitwit b’dan li ġej: "1. Mingħajr preġudizzju għall-Artikolu 609, ir-rilaxx għal ċirkolazzjoni ħielsa tal-merkanzija fl-istat mhux mibdul tagħha jew prodotti prinċipali ta’ kumpens għandhom jitħallew fejn il-persuna interessata ma tkunx tista’ tagħti dik il-merkanzija jew prodotti trattament li jkun approvat mid-dwana jew użu li permezz tiegħu dazji ta’ l-importazzjoni ma jkunux pagabbli, suġġett għall-pagament ta’ interess ta’ kumpens b’konformità ma’ l-Artikolu 589(1)." 10. L-Artikolu 603 hu mibdul b’dan li ġej: "L-Artikolu 603 1. Il-merkanzija ta’ l-importazzjoni tista’ tiddaħħal fil-proċedura fl-uffiċċju doganali tad-dħul li ma jkunx dak oriġinalment speċifikat, meta l-bidla tkun permessa mill-uffiċċju doganali sorveljanti jew mill-uffiċċju doganali fejn il-formalitajiet tad-dħul attwalment isiru, li f’dak il-każ għandhom jinnotifikaw bil-bidla lill-uffiċċju doganali sorveljanti. 2. Għar-rigward ta’ ħidmiet magħmula taħt l-Artikolu 552(1)(a)(vi), l-isem ta’ l-impurtatur awtorizzat li jdaħħal il-merkanzija ta’ l-importazzjoni, li għandu jingħata fil-kaxxa 2 tal-folja ta’ l-informazzjoni INF 5, jista’ jimtela wara li tkun ippreżentata l-folja INF 5 lill-uffiċċju doganali fejn issir id-dikjarazzjoni ta’ l-esportazzjoni. L-informazzjoni għandha tingħata fuq l-oriġinal u l-kopji 2 u 3 tal-folja INF 5 qabel ma ssir id-dikjarazzjoni li ddaħħal il-merkanzija ta’ l-importazzjoni għall-proċedura." 11. L-ewwel subparagrafu tal-punt (a) ta’ l-Artikolu 648(1) hu ssostitwit b’dan li ġej: "(a) għar-rigward ta’ kull awtorizzazzjoni fejn il-valur tal-merkanzija ta’ l-importazzjoni għal kull operatur u għal kull sena kalendarja jeċċedi l-limiti stabbiliti fl-Artikolu 552(1)(a)(v), id-dettalji indikati fl-Anness 85; dawk id-dettalji ma jeħtiġux li jkunu ikkomunikati fejn l-awtorizzazzjoni għall-ipproċessar ma tkunx inħarġet fuq il-bażi ta’ waħda mill-kondizzjonijiet ekonomiċi magħrufa bil-kodiċijiet li ġejjin: 6106, 6107, 6201, 6202, 6203, 6301, 6302, 6303, 7004, 7005 u 7006." 12. L-Artikolu 820 hu mibdul b’dan li ġej: "L-Artikolu 820 Dettalji tat-tneħħija tal-merkanzija mill-postijiet użati għall-attività għandhom jiddaħħlu minnufih fir-reġistri ta’ l-istokk imsemmija fl-Artikolu 807." 13. L-Artikolu 821 hu mibdul b’dan li ġej: "L-Artikolu 821 Fil-każ ta’ ri-esportazzjoni tal-merkanzija mhux tal-Komunità, li ma tkunx imħotta jew li tiġi ittrasbordata skond it-tifsira ta’ l-Artikolu 176(2) tal-Kodiċi, in-notifika msemmija fl-Artikolu 182(3) tal-Kodiċi ma tkunx meħtieġa." 14. L-Artikolu 822 hu mħassar. 15. It-tieni subparagrafu ta’ l-Artikolu 835(1) hu mħassar. 16. L-Anness 37 hu emendat skond l-Anness 1 ta’ hawnhekk. 17. Fl-Anness 67/B, l-applikazzjoni kampjun għall-awtorizzazzjoni hi ssostitwita bl-Anness 2 ta’ hawnhekk u t-tieni paġna (raġunijiet ekonomiċi) hi ssostitwita bl-Anness 3 ta’ hawnhekk. 18. Fl-Anness 68/B, l-awtorizzazzjoni kampjun hi ssostitwita bl-Anness 4 ta’ hawnhekk. 19. L-Anness 75 hu ssostitwit bl-Anness 5 ta’ hawnhekk. 20. L-Anness 75a li hu stabbilit fl-Anness 6 ta’ hawnhekk hu mdaħħal. 21. L-Anness 77 hu emendat skond l-Anness 7 ta’ hawnhekk. 22. Il-Punt 2 ta’ l-Anness 78 hu ssostitwit b’dan li ġej: "2. Qamħ Kumpens ekwivalenti ma jistax jintuża bejn qamħ komuni kopert fil-kodiċi NM 10019099 imkabbar fil-Komunità jew qamħ durum li jinsab fil-kodiċi NM 10011090 imkabbar fil-Komunità u qamħ impurtat kopert fl-istess kodiċijiet mkabbar f’pajjiż mhux membru. Iżda: - wara li jiġi kkonsultat grupp ta’ esperti magħmul minn rappreżentanti ta’ l-Istati Membri li jiltaqgħu bħala l-Kumitat tal-Kodiċi Doganali (Taqsima għal Proċedura Doganali b’Impatt Ekonomiku) il-Kummissjoni tista’ tapprova derogi mill-projbizzjoni fuq kumpens ekwivalenti għall-prodotti ta’ hawn fuq, - kumpens ekwivalenti jista’ jintuża bejn qamħ durum li jinsab fil-kodiċi NM 10011090 li jaqbel mal-kondizzjonijiet stabbiliti fl-Artikolu 9 tat-Trattat u qamħ impurtat li jinsab fl-istess kodiċi NM, sakemm is-sistema ta’ kumpens ekwivalenti tkun qed tiġi użata għall-manifattura ta’ l-għaġin li jinsab fil-kodiċi NM 19021100 jew 190219." 23. Il-punt 14 li ġej hu miżjud ma’ l-Anness 87: "Nru t’ ordini | Kolonna 1 | Kolonna 2 | Oġġett għal liema proċessar taħt kontroll doganali huwa awtoriżżat | Proċessar li jista’ jitwettaq | 14 | Żjut tal-gassijiet b’kontenut ta’ sulfat li jeċċedi 0,2 % li jinsab fil-kodiċi NM 27100069 | Taħlita tal-prodotti fil-kolonna 1 jew taħlita ta’ wieħed u/jew ieħor tal-prodotti fil-kolonna 1 b’żejt tal-gass b’kontentut ta’ sulfat li ma jeċċedix 0,2 % li jinsab fil-kodiċi NM 27100069 sabiex jinkiseb żejt tal-gass b’kontenut ta’ sulfat li ma jeċċedix 0,2 % li jinsab fil-kodiċi NM 27100069 | Pitrolju li jinsab fil-kodiċi NM 27100055" | L-Artikolu 2 Dan ir-Regolament għandu jidħol fis-seħħ fis-seba’ jum wara dak tal-pubblikazzjoni fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit- 8 ta’ Settembru 1994. Għall-Kummissjoni Christiane Scrivener Membru tal-Kummissjoni [1] ĠU L 302, tad-19.10.1992, p. 1. [2] ĠU L 253, tal-11.10.1993, p. 1. [3] ĠU L 162, tat-30.6.1994, p. 1. [4] ĠU L 76, tat-23.3.1992, p. 1. -------------------------------------------------- L-ANNESS 1 L-Anness 37 tar-Regolament (KEE) Nru 2454/93 hu emendat kif ġej: 1. Fit-Titolu I, il-punt B2 (Dettalji meħtieġa – lista minima): ħassar "26" fil-lista ta’ kaxxi msemmija taħt: — (ċ) | Transitu, | — (f)(aa) | Dħul fil-proċedura ta’ depożitu doganali għal imħażen tat-tip A, B, Ċ, E u F, | — (f)(bb) | Dħul fil-proċedura ta’ depożitu doganali għal mħażen tat-tip D, | — (f) | Dħul fil-proċedura ta’ depożitu doganali għal merkanzija pre-finanzjata. | 2. Fit-Titolu II, il-punt A, it-test dwar kaxxa 26 hu sostitwit b’dan li ġej: "26. Mod ta’ trasport ġewwa l-art Sal-31 ta’ Diċembru 1995, kaxxa għal użu fakultattiv għall-Istati Membri. Wara din id-data, din il-kaxxa għandha ssir tassattiva għall-Istati Membri. Din il-kaxxa m’għandhiex tkun kompletata meta l-formalitajiet ta’ l-esportazzjoni jsiru fil-punt tal-ħruġ mill-Komunità. Kaxxa għall-użu mhux tassattiv mil-Istati Membri dwar transitu tal-Komunità u ri-esportazzjoni tal-merkanzija minn maħżen doganali. Bl-użu tal-kodiċijiet xierqa tal-Komunità, niżżel il-mod ta’ trasport mat-tluq.". 3. Fit-Titolu II, il-punt Ċ, it-test dwar kaxxa 26 hu sostitwit b’dan li ġej: "26. Mod ta’ trasport ġewwa l-art Sal-31 ta’ Diċembru 1995, kaxxa għal użu mhux tassattiv għall-Istati Membri. Wara din id-data, din il-kaxxa għandha ssir tassattiva għall-Istati Membri. Din il-kaxxa m’għandhiex tkun kompletata meta l-formalitajiet ta’ l-importazzjoni jsiru fil-punt tal-dħul ġewwa l-Komunità. Kaxxa għall-użu mhux tassattiv minn Stati Membri dwar id-dħul ta’ l-merkanzija għall-proċedura ta’ depożitu doganali. Bl-użu tal-kodiċijiet tal-Komunità xieraq, niżżel il-mod ta’ trasport mal-wasla.". -------------------------------------------------- L-ANNESS 2 " L-ANNESS 67/B APPLIKAZZJONI MUDELL GĦALL-AWTORIZZAZZJONI TA’ PROĊESSAR ’IL ĠEWWA +++++ TIFF +++++ +++++ TIFF +++++ +++++ TIFF +++++ Noti dwar l-applikazzjoni 1. Isem jew isem u indirizz tax-xogħol: meta l-applikazzjoni tkun magħmula fuq il-karti intestati tad-ditta ta’ l-applikant, it-Taqsima 1(a) ma teħtieġx li timtela sakemm din l-informazzjoni tkun murija fuq l-intestazzjoni. It-Taqsima 1(b) għandha timtela meta l-applikant u l-operatur ma jkunux l-istess persuna. 2. Sistema li ssir applikazzjoni għaliha: Indika b’salib ⊠ liema jkun applikabbli, meta jiġi kkunsidrat l-Artikolu 551. 2A. Tip ta’ awtorizazzjoni li ssir applikazzjoni għaliha: poġġi salib ⊠ fil-kaxxa jew kaxxi xierqa. Meta l-applikazzjoni tkun għat-tiġdid jew emenda ta’ l-awtorizazzjoni eżistenti d-detentur ma jeħtiġlux li jagħti d-dettalji tar-riferenza ta’ dik l-awtorizazzjoni flimkien mad-dettalji ta’ xi bidla li għandha ssir. 3. Merkanzija li għandha tiġi pproċessata u raġunijiet għall-applikazzjoni: (a) kummerċ u/jew deskrizzjoni teknika: id-deskrizzjoni għandha tkun ċara biżżejjed u dettaljata biex tippermetti li tittieħed deċiżjoni dwar l-applikazzjoni, u b’mod partikolari biex jiġi deċiż fid-dawl ta’ l-informazzjoni mogħtija jekk il-kondizzjonijiet ekonomiċi jistgħux jitqiesu bħala kompjuti; (b) indikazzjoni tal-klassifikazzjoni ta’ nomenklatura magħquda: peress li din l-informazzjoni hi purament għal raġunijiet indikattivi, il-kodiċi b’erba’ ċifri biss jeħtieġ li jingħata, sakemm il-klassifikazzjoni bi tmien ċifri tkun meħtieġa biex tippermetti awtorizzazzjoni li tinħareġ u tippermetti l-ħidma ta’ proċessar li jkunu amministrati kif jixraq. Il-kodiċi bi tmien ċifri għandu jingħata meta s-sistema ta’ kumpens ekwivalenti għandu jintuża; (ċ) kwantità stmata: din l-informazzjoni mhemmx għalfejn tiġi mniżżla meta l-kodiċi użat biex jirreferi għall-kondizzjonijiet ekonomiċi hu wieħed minn dawn li ġejjin: 6201, 6301, 6302, 6303, 7004, 7005, 7006 safejn ma jkunx maħsub li tintuża s-sistema ta’ kumpens ekwivalenti; (d) valur stmat: din l-informazzjoni ma jeħtieġx li tingħata meta l-kwantità ma tkunx meħtieġa (ara (ċ)). Meta valur ikun iddikjarat dan għandu jkun il-valur doganali tal-merkanzija stmata fuq il-bażi ta’ dettalji magħrufa u dokumenti li jkunu ġew ippreżentati; (e) u (f) kwalità kummerċjali u karatteristiċi tekniċi: din l-informazzjoni għandha tingħata meta tkun ippjanata li tintuża s-sistema ta’ kumpens ekwivalenti, bi jew mingħajr esportazzjoni minn qabel (ara it-Taqsima 6). Din l-informazzjoni mhix tassattiva jekk tirreferi għall-merkanzija indikata fl-Anness 78; (g) oriġini: indika l-pajjiż ta’ l-oriġini; (h) raġunijiet ekonomiċi: bl-użu tal-kodiċijiet elenkati fl-Anness ta’ l-applikazzjoni, indika għalfejn l-interessi essenzjali tal-produtturi tal-Komunità mhumiex affettwati. 4. Prodotti ta’ kumpens u ħidma pjanata ta’ l-esportazzjoni: (a) kummerċ jew deskrizzjoni teknika: lesti bħala 3(a) għal kull prodott ta’ kumpens miksub; (b) indikazzjoni ta’ klassifikazzjoni ta’ nomenklatura magħquda: lesti bħala 3(b) għal kull prodott ta’ kumpens miksub; (ċ) prodott ta’ kumpens ewlieni: iddikjara liema mill-prodotti ta’ kumpens hu/huma dak(dawk) prinċipali; (d) operazzjoni ta’ l-esportazzjoni pjanata: indika u ġġustifika opportunitajiet ta’ l-esportazzjoni għall-prodotti ta’ kumpens. 5. Mod speċjali li ssir applikazzjoni għalih: jagħmel salib fil-kaxxa(ex) xierqa u jagħti d-dettalji meħtieġa għal kull mod. Meta jkun ippjanat li tintuża s-sistema ta’ kumpens ekwivalenti, agħti l-kodiċi NM bi tmien ċifri, kwalità kummerċjali u karatteristiċi tekniċi tal-merkanzija ekwivalenti biex jippermetti lill-awtorità doganali li tagħmel il-paragun meħtieġ bejn merkanzija ta’ l-importazzjoni u merkanzija ekwivalenti u taċċerta dettalji oħra li jistgħu jkunu meħtieġa jekk l-Artikolu 570(1) jiġi applikat. Meta jkun ippjanat li tintuża s-sistema ta’ traffiku triangulari jew is-sistema ta’ l-esportazzjoni minn qabel jekk il-merkanzija għandha tiddaħħal minn persuna minbarra dak li jkollu l-awtorizzazzjoni, agħti: (1) L-isem jew l-isem kummerċjali; (2) Indirizz tal-persuna awtorizzata li ddaħħal il-merkanzija għall-proċedura. 6. Rata tar-rendiment: indika r-rata maħsuba tar-rendiment jew issuġġerixxi kif dik ir-rata għandha tkun stabbilita. 7. Natura tal-ħidma ta’ proċessar: iddeskrivi il-ħidmiet li jkunu ser isiru fuq il-merkanzija ta’ l-importazzjoni sabiex jintagħmlu il-prodotti ta’ kumpens. 8. Post fejn għandha ssir il-ħidma ta’ proċessar: agħti l-indirizz tal-post fejn ser issir il-ħidma ta’ proċessar. 9. Ħin stmat li hu meħtieġ għal: (a) biex isiru ħidmiet ta’ proċessar u biex jinħelsu prodotti ta’ kumpens (perjodu għal ri-esportazzjoni): indika l-ħin medju li x’aktarx ikun meħtieġ biex tiġi pproċessata qabda partikolari tal-merkanzija (espressa e.ż. kull unità jew kwantità), u indika l-ħin li x’aktarx jgħaddi bejn it-tlestija u l-ħidmiet ta’ proċessar u esportazzjoni tal-prodotti tal-kumpens; (b) akkwist u trasport lill-Komunità tal-merkanzija mhux tal-Komunità; li għandha timtela biss jekk tkun pjanata li tintuża s-sistema ta’ l-esportazzjoni minn qabel. Indika l-ħin meħtieġ għall-akkwist tal-merkanzija ta’ l-importazzjoni u t-trasport tagħhom ġewwa l-Komunità. 10. Metodu ta’ l-identifikazzjoni suggerit: indika l-aktar modi xieraq biex tiġi identifikata l-merkanzija ta’ l-importazzjoni inkorporata fil-prodotti ta’ kumpens (ara l-Artikolu 551(4)). 11. Uffiċċji doganali suġġeriti: iddikjara liema mill-uffiċċji doganali possibbli jkun xieraq għal: (a) uffiċċju doganali sorveljanti: superviżjoni tal-proċedura; (b) uffiċċju doganali tad-dħul għall-proċedura: aċċettazzjoni tad-dikjarazzjonijiet li jdaħħlu merkanzija għall-proċedura; (ċ) uffiċċju doganali tar-rilaxx: aċċettazzjoni tad-dikjarazzjonijiet li jassenjaw merkanzija għal trattament approvat mid-dwana permess jew użu. 12. Arranġamenti speċjali ta’ kontroll: iddeskrivi l-arranġamenti ta’ trasferiment proposti għall-kontroll tal-proċedura (e.ż. użu tar-reġistri kummerċjali). 13. Arranġamenti speċjali ta’ kontroll: iddeskrivi l-arranġamenti ta’ trasferiment propost, fejn għandha ssir riferenza meta jkun xieraq għall-Artikolu rilevanti tar-Regolament. 14. Proċeduri simplifikati: iddikjara kull proċedura simplifikata proposta, fejn issir riferenza għall-Artikolu tar-Regolament. 15. Tul maħsub ta’ l-awtorizzazzjoni: indika l-perjodu li matulu jkun pjanat li tiġi impurtata merkanzija għal proċessar. 16. Riferenza għall-awtorizzazzjonijiet maħruġa: (a) fit-tliet snin preċedenti għar-rigward tal-merkanzija identika għal dik koperta b’din l-awtorizzazzjoni: agħti dettalji ta’ kull awtorizzazzjoni magħrufa. Fejn ma jkunu magħrufa xejn, niżżel "xejn"; (b) għar-rigward tal-merkanzija li jridu jgħaddu minn proċessar: iddikjara jekk il-merkanzija tkun prodotti ta’ kumpens miksuba taħt wieħed jew aktar awtorizzazzjonijiet preċedenti u jekk iva, agħti r-riferenza tad-dettalji ta’ l-awtorizzazzjoni(jiet) inkwistjoni (awtorizzazzjonijiet suċċessivi: L-Artikolu 557). " -------------------------------------------------- L-ANNESS 3 +++++ TIFF +++++ -------------------------------------------------- L-ANNESS 4 " L-ANNESS 68/B MUDELL TA’ AWTORIZZAZZJONI TA’ PROĊESSAR ’IL ĠEWWA +++++ TIFF +++++ +++++ TIFF +++++ +++++ TIFF +++++ Annotamenti f’qiegħ il-paġna għall-awtorizzazzjoni (1) Li għandha timtela meta dak li jkollu l-awtorizzazzjoni u l-operatur ma jkunux l-istess. (2) Poġġi salib fil-kaxxa xierqa. (3) Dettalji li għandhom jingħataw kif xieraq biex jippermettu uffiċċji doganali li jivverifikaw l-użu ta’ l-awtorizazzjoni, b’riferenza partikolari għal rati approvati jew mistennija tar-rendiment u b’konsiderazzjoni għar-rigward tal-kwantità u valur tal-kondizzjonijiet ekonomiċi ċitati. Kwantità u valur jistgħu jkunu iddikjarati b’riferenza għall-importazzjoni matul perjodu partikolari. Meta ssir riferenza għall-merkanzija ta’ kumpens, iddistingwi bejn merkanzija ta’ kumpens prinċipali u sekondarji. L-informazzjoni dwar il-kwalità kummerċjali u l-karatteristiċi tekniċi mhumiex tassattivi jekk din tikkonċerna merkanzija indikata fl-Anness 78. (4) Agħmel salib fil-kaxxa(ex) xierqa u agħti d-dettalji meħtieġa. L-informazzjoni dwar il-kwalità kummerċjali u l-karatteristiċi tekniċi mhumiex tassattivi jekk din tikkonċerna merkanzija indikata fl-Anness 78. (5) Indika r-rata tar-rendiment jew il-mezzi li bihom l-uffiċċju doganali li jissorvelja għandu jistabbilixxi dik ir-rata. Meta ir-rendiment hu dak muri fir-reġistri ta’ ħażniet tad-detentur ta’ l-awtorizzazzjoni, niżżel "reġistri għal proċessar ’il ġewwa". (6) Din tirreferi għall-ħin meħtieġ biex isiru l-ħidmiet ta’ proċessar ’il ġewwa għar-rigward kwantità partikolari ta merkanzija ta’ l-importazzjoni u biex wieħed jiddisponi mill-prodotti ta’ kumpens. (7) Għandha timtela jekk is-sistema ta’ l-esportazzjoni bil-quddiem tkun ser tiġi użata. (8) Iddeskrivi l-arranġamenti speċjali approvati għal sorveljar tal-proċedura, e.ż. kooperazzjoni amministrattiva, użu tal-folji ta’ l-informazzjoni jew dokumenti oħra, mogħdijiet ta’ kopji, eċċ. (9) Iddeskrivi l-arranġamenti ta’ trasferiment approvati, fejn issir riferenza meta jkun xieraq għall-Artikolu rilevanti tar-Regolament. (10) Iddikjara kull proċedura simplifikata użata, fejn issir riferenza għall-Artikolu rilevanti tar-Regolament. (11) Meta l-kondizzjonijiet jiġġustifikaw l-għoti ta’ l-awtorizzazzjoni għall-perjodu li jeċċedi sentejn, id-dewmien (jew il-kliem "tul bla tmiem"), li għandu jitniżżel fit-taqsima 15, għandu jkun akkumpanjat mill-klawsola ta’ reviżjoni mogħtija fit-taqsima 16. (12) Ir-reviżjoni tal-kondizzjonijiet ekonomiċi għandha ssir fi żmien sentejn mid-data tal-ħruġ ta’ l-awtorizzazzjoni. " -------------------------------------------------- L-ANNESS 5 " L-ANNESS 75 Merkanzija li l-valur totali tagħha għall-fini ta’ l-Artikolu 552(1)(a)(v) m’għandux jeċċedi EKU 150000 Il-Kapitolu jew il-Kodiċi tan-nomenklatura ikkombinata | Deskrizzjoni ta’ l-oġġetti/prodotti | Il-Kapitoli 1 sa 24 | Annimali ħajjin; prodotti ta’ l-annimaliProdotti veġetaliXaħmijiet ta’ l-annimali u veġetali u żjut u l-prodotti attakkati tagħhom; xaħmijiet ta’ l-ikel ippreparati; xema’ ta’ l-annimali u veġetaliAffarijiet ta’l-ikel ippreparati; xorb, spirti u ħall; tabakk | Il-Kodiċi 2814 | Ammoniaka, anhydrous jew f’soluzzjoni ta’ l-ilma | Il-Kodiċi 28362000 | Disodium carbonate | Il-Kapitolu 31 | Fertilizzanti | Il-Kodiċi 381710 | Alkylbenzenes imħallta | Il-Kapitoli 50 sa 63 | l-Artikoli tad-drapp u tat-tessuti | Il-Kapitolu 72 | l-Artikoli tal-ħadid u ta’ l-azzar | Il-Kodiċi 810890 | Prodotti tat-titanju | " -------------------------------------------------- L-ANNESS 6 " L-ANNESS 75A +++++ TIFF +++++ Noti A. Noti ġenerali 1. Kaxxi 1 sa 8 għandhom jimtlew minn dak li jkollu l-awtorizzazzjoni għall-ipproċessar ’il ġewwa. 2. Il-formula għandha timtela b’mod li tinqara u li ma titħassarx, preferibbilment permezz ta’ typewriter. Din m’għandhiex ikollha kwalunkwe tħassir jew kliem mniżżel fuq l-oħrajn. Korrezzjonijiet għandhom isiru billi jinqatgħu l-kliem ħażin u jiżdiedu kull dettalji meħtieġa. Korrezzjonijiet għandhom ikunu ffirmati mill-persuna li timla l-folja u mill-awtorità doganali li toħroġha. B. Noti speċjali li jirreferu għan-numri tal-kaxxa rilevanti: 1. Agħti l-isem jew l-isem kummerċjali u l-indirizz sħiħ (inkluż il-kodiċi postali, jekk ikun hemm) u l-isem ta’ l-Istat Membru. 2. Fil-każ ta’ persuna legali l-isem tal-persuna responsabbli għandu jingħata wkoll. 4. Agħti d-deskrizzjoni tal-prodotti ta’ kumpens skond il-pattijiet ta’ l-awtorizzazzjoni. Il-kwantità għandha tkun espressa f’unitajiet tas-sistema metrika: kg nett, litri, m2, eċċ. 13. Muniti nazzjonali għandhom ikunu indikati kif ġej: - BEF għal franki Belġjani, - FRF għal franki Franċiżi, - LUF għal franki tal-Lussemburgu, - DKK għal kroner Daniż, - GBP għal liri sterlini, - ESP għal pesetas Spanjoli, - PTE għal skudi Portugiżi, - DEM għal marki Ġermaniżi, - ITL għal liri Taljani, - NLG għal guilders Olandiżi, - IEP għal liri Irlandiżi, - GRD għal drakmi Griegi. +++++ TIFF +++++ Noti A. Noti ġenerali 1. Kaxxi 1 sa 8 għandhom jimtlew minn dak li jkollu l-awtorizazzjoni għall-ipproċessar ’il ġewwa. 2. Il-formula għandha timtela b’mod li tinqara u li ma titħassarx, preferibbilment permezz ta’ typewriter. Din m’għandhiex ikollha kwalunkwe tħassir jew kliem mniżżel fuq l-oħrajn. Korrezzjonijiet għandhom isiru billi jinqatgħu l-kliem ħażin u jiżdied kull dettall meħtieġ. Korrezzjonijiet għandhom ikunu ffirmati mill-persuna li timla l-folja u mill-awtorità doganali li toħroġha. B. Noti speċjali li jirreferu għan-numri tal-kaxxa rilevanti: 1. Agħti l-isem jew l-isem kummerċjali u l-indirizz sħiħ (inkluż il-kodiċi postali, jekk ikun hemm) u l-isem ta’ l-Istat Membru. 2. Fil-każ ta’ persuna legali l-isem tal-persuna responsabbli għandu jingħata wkoll. 4. Agħti d-deskrizzjoni tal-prodotti ta’ kumpens skond il-pattijiet ta’ l-awtorizzazzjoni. Il-kwantità għandha tkun espressa f’unitajiet tas-sistema metrika: kg nett, litri, m2, eċċ. 13. Muniti nazzjonali għandhom ikunu indikati kif ġej: - BEF għal franki Belġjani, - FRF għal franki Franċiżi, - LUF għal franki tal-Lussemburgu, - DKK għal kroner Daniż, - GBP għal liri sterlini, - ESP għal pesetas Spanjoli, - PTE għal skudi Portugiżi, - DEM għal marki Ġermaniżi, - ITL għal liri Taljani, - NLG għal guilders Olandiżi, - IEP għal liri Irlandiżi, - GRD għal drakmi Griegi. +++++ TIFF +++++ Noti A. Noti ġenerali 1. Kaxxi 1 sa 8 għandhom jimtlew minn dak li jkollu l-awtorizzazzjoni għall-ipproċessar ’il ġewwa. 2. Il-formula għandha timtela b’mod li tinqara u li ma titħassarx, preferibbilment permezz ta’ typewriter. Din m’għandhiex ikollha kwalunkwe tħassir jew kliem mniżżel fuq l-oħrajn. Korrezzjonijiet għandhom isiru billi jinqatgħu l-kliem ħażin u jiżdied kull dettall meħtieġ. Korrezzjonijiet għandhom ikunu ffirmati mill-persuna li timla l-folja u mill-awtorità doganali li toħroġha. B. Noti speċjali li jirreferu għan-numri tal-kaxxa rilevanti: 1. Agħti l-isem jew l-isem kummerċjali u l-indirizz sħiħ (inkluż il-kodiċi postali, jekk ikun hemm) u l-isem ta’ l-Istat Membru. 2. Fil-każ ta’ persuna legali l-isem tal-persuna responsabbli għandu jingħata wkoll. 4. Agħti d-deskrizzjoni tal-prodotti ta’ kumpens skond il-pattijiet ta’ l-awtorizzazzjoni. Il-kwantità għandha tkun espressa f’unitajiet tas-sistema metrika: kg nett, litri, m2, eċċ. 13. Muniti nazzjonali għandhom ikunu indikati kif ġej: - BEF għal franki Belġjani, - FRF għal franki Franċiżi, - LUF għal franki tal-Lussemburgu, - DKK għal kroner Daniż, - GBP għal liri sterlini, - ESP għal pesetas Spanjoli, - PTE għal skudi Portugiżi, - DEM għal marki Ġermaniżi, - ITL għal liri Taljani, - NLG għal guilders Olandiżi, - IEP għal liri Irlandiżi, - GRD għal drakmi Griegi. +++++ TIFF +++++ +++++ TIFF +++++ Noti A. Noti ġenerali 1. Kaxxi 1 sa 8 għandhom jimtlew minn dak li jkollu l-awtorizzazzjoni għall-ipproċessar ’il ġewwa. 2. Il-formula għandha timtela b’mod li tinqara u li ma titħassarx, preferibbilment permezz ta’ typewriter. Din m’għandhiex ikollha kwalunkwe tħassir jew kliem mniżżel fuq l-oħrajn. Korrezzjonijiet għandhom isiru billi jinqatgħu l-kliem ħażin u jiżdied kull dettall meħtieġ. Korrezzjonijiet għandhom ikunu ffirmati mill-persuna li timla l-folja u mill-awtorità doganali li toħroġha. B. Noti speċjali li jirreferu għan-numri tal-kaxxa rilevanti: 1. Agħti l-isem jew l-isem kummerċjali u l-indirizz sħiħ (inkluż il-kodiċi postali, jekk ikun hemm) u l-isem ta’ l-Istat Membru. 2. Fil-każ ta’ persuna legali l-isem tal-persuna responsabbli għandu jingħata wkoll. 4. Agħti d-deskrizzjoni tal-prodotti ta’ kumpens skond il-pattijiet ta’ l-awtorizazzjoni. Il-kwantità għandha tkun espressa f’unitajiet tas-sistema metrika: kg nett, litri, m2, eċċ. 13. Muniti nazzjonali għandhom ikunu indikati kif ġej: - BEF għal franki Belġjani, - FRF għal franki Franċiżi, - LUF għal franki tal-Lussemburgu, - DKK għal kroner Daniż, - GBP għal liri sterlini, - ESP għal pesetas Spanjoli, - PTE għal skudi Portugiżi, - DEM għal marki Ġermaniżi, - ITL għal liri Taljani, - NLG għal guilders Olandiżi, - IEP għal liri Irlandiżi, - GRD għal drakmi Griegi. DISPOŻIZZJONIJIET DWAR IL-FOLJA TA’ L-INFORMAZZJONI INF 9 1. Il-formula għall-folja ta’ l-informazzjoni INF 9 għandha tkun stampata fuq karta bajda mingħajr polpa mekkanika, maħsuba għall-finijiet ta’ kitba u tiżen bejn 40 u 65 g/m2. 2. Il-formula għandha tkun ta’ daqs 210 × 297 mm. 3. L-Istati Membri huma responsabbli li jistampaw il-formola. Kull formula għandu jkollha numru f’serje individwali. 4. Il-formula għandha tkun stampata f’lingwa uffiċjali tal-Komunitajiet Ewropej magħżula mill-awtoritajiet doganali ta’ l-Istat Membru li jkun qed joħroġ il-folja. Kaxxi 1 sa 8 għandhom jimtlew f’lingwa uffiċjali tal-Komunitajiet Ewropej magħżula mill-awtorità doganali ta’ l-Istat Membru li joħroġ il-folja. L-awtoritajiet doganali ta’ l-Istat Membru li għandhom jagħtu l-informazzjoni jew jagħmlu użu minnha jistgħu jitolbu li l-informazzjoni li jkun hemm fil-formula ippreżentata minnhom tkun tradotta fil-lingwa uffiċjali, jew waħda mil-lingwi uffiċjali, ta’ dak l-Istat Membru. " -------------------------------------------------- L-ANNESS 7 L-Anness 77 hu b’dan emendat kif ġej: - "Numri ta’ l-ordni 21 sa 26 għandhom ikunu ssostitwiti b’dawn li ġejjin: Oġġetti impurtati | Ordni Numerika | Prodotti kumpensabbli | Kwantità ta’ prodotti kumpensabbli għal kull 100 kg ta’ oġġetti impurtati (kg) | Kodiċi NM | Deskrizzjoni | Kodiċi | Deskrizzjoni | (1) | (1) | (2) | (3) | (1) | (5) | 10011090 | Qamħ durum | 21 | 19021900 | (a)Għaġin, li ma jkollux bajd u l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta li ma jeċċedix 0,95 % fil-piż | 62,50 | 11010000 | (b)Dqiq | 13,70 | ex23023010 | (ċ)Nuħħala | 18,70 | 22 | 19021900 | (a)Għaġin, li ma jkollux bajd u l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta li jeċċedi aktar minn 0,95 % iżda ma jeċċedix 1,10 % fil-piż | 66,67 | 11010000 | (b)Dqiq | 8,00 | ex23023010 | (ċ)Nuħħala | 20,00 | 23 | 19021900 | (a)Għaġin, li ma jkollux bajd u l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta li jeċċedi aktar minn 1,10 % iżda li ma jeċċedix 1,30 % fil-piż | 71,43 | 11010000 | (b)Dqiq | 3,92 | ex23023010 | (ċ)Nuħħala | 19,64 | 24 | 19021900 | (a)Għaġin, li ma jkollux bajd u l-ebda dqid komuni jew qamħ mitħun mhux raffinat (meal), b’kontenut ta’ rmied f’materja xotta li jeċċedi aktar minn 1,30 % fil-piż | 79,36 | ex23023010 | (b)Nuħħala | 15,00 | 25 | 19021100 | (a)Għaġin, li jkollu l-bajd iżda l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta li ma jeċċedix 0,95 % fil-piż (5) | (5) | 11010000 | (b)Dqiq | 13,70 | ex23023010 | (ċ)Nuħħala | 18,70 | 25.1 | 19021100 | (a)Għaġin,, li jkollu l-bajd iżda l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta li jeċċedi 0,95 % iżda ma jeċċedix 1,10 % fil-piż | (5) | 11010000 | (b)Dqiq | 8,00 | ex23023010 | (ċ)Nuħħala | 20,00 | 25.2 | 19021100 | (a)Għaġin, li jkollu l-bajd iżda l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta ta’ aktar minn 1,10 % iżda li ma jeċċedix 1,30 % fil-piż | (5) | 11010000 | (b)Dqiq | 3,92 | ex23023010 | (ċ)Nuħħala | 19,64 | 26 | 19021100 | (a)Għaġin, li jkollu l-bajd iżda l-ebda dqiq komuni jew qamħ mitħun mhux raffinat (meal), b’kontenut ta’ rmied f’materja xotta ta’ 1,30 % jew aktar fil-piż 1,30 (5) | (5) | ex23023010 | (b)Nuħħala | 15,00" | - L-annotament f’qiegħ il-paġna ( 5 ) hu ssostitwit b’dan li ġej: "(5) Ir-rata standard tar-rendiment li għandha tkun applikata hi bbażata fuq in-numru ta’ bajd użat kull kg ta’ għaġin, bl-użu tal-formula li ġejja: - Ordni numeriku 25: T = 160 – × 100 - Ordni numeriku 25.1: T = 150 – × 100 - Ordni numeriku 25.2: T = 140 – × 100 - Ordni numeriku 26: T = 126 – × 100 ." --------------------------------------------------